
9 Φεβρουάριου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 406 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Αποστολή, αρμοδιότητες διάρθρωση και στελέ- 
χωση του Ενιαίου Διοικητικού Τομέα του Υπουρ¬ 
γείου Εθνικής Άμυνας. 

2 Τροποποίηση της αριθμ. 11935/134642/24.10.2014 
απόφασης των Υπουργών Ανάπτυξης και Ανταγω¬ 
νιστικότητας και Αγροτικής Ανάπτυξης και Τροφί¬ 
μων "Θέσπιση των αναγκαίων συμπληρωματικών 
μέτρων για την εφαρμογή του Κανονισμού (ΕΚ) 
αριθμ. 882/2004 του Ευρωπαϊκού Κοινοβουλίου 
και του Συμβουλίου, της 29ης Απριλίου 2004, σχετι¬ 
κά με τις αρμόδιες αρχές και τη διαδικασία επιθεώ¬ 
ρησης και επαλήθευσης της αποτελεσματικότητας 
των επισήμων ελέγχων στα φυτοπροστατευτικά 
προϊόντα και στα υπολείμματα φυτοφαρμάκων 
πάνω ή μέσα σε φυτικά προϊόντα ή προϊόντα πρώ¬ 
της μεταποίησης" (Β' 2958/3.11.2014). 

3 Καθορισμός τιμών αναφοράς πολλαπλασιαστι¬ 
κού υλικού που παράγεται στη χώρα, αποκτάται 
ενδοκοινοτικά ή εισάγεται από το εξωτερικό. 

4 Καθορισμός της διαδικασίας, του είδους και του 
περιεχομένου της πράξης παραχώρησης ή της 
σύναψης έννομης σχέσης με τρίτους ως προς το 
μίσθιο και τις εγκαταστάσεις πλωτών μονάδων 
υδατοκαλλιέργειας. 


ΑΠΟΦΑΣΕΙΣ 

Αριθμ. Φ.000.1/5/1446 4/Σ.1759 (1) 

Αποστολή, αρμοδιότητες, διάρθρωση και στελέ- 
χωση του Ενιαίου Διοικητικού Τομέα του Υπουρ¬ 
γείου Εθνικής Άμυνας. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

1. Τις διατάξεις των παρ. 1 και 2 του άρθρου 72 του 
ν. 3433/2006 «Προμήθειες αμυντικού υλικού των Ενό¬ 
πλων Δυνάμεων» (Α' 20). 

2. Το άρθρο 53του Κώδικα Νομοθεσίαςγιατην Κυβέρ¬ 


νηση και τα κυβερνητικά όργανα, όπως κωδικοποιήθηκε 
με το άρθρο πρώτο του π.δ. 63/2005 (Α' 98). 

3. Την υπ'αριθμ. 470/56/4462/17-06-1994 κοινή από¬ 
φαση των Υπουργών Προεδρίας της Κυβέρνησης και 
Εθνικής Άμυνας «Συγκρότηση Ενιαίου Διοικητικού Τομέα 
και σύσταση θέσης Ειδικού Γραμματέα στο Υπουργείο 
Εθνικής Άμυνας» (Β' 480). 

4. Την υπ'αριθμ. 30/2018 εισηγητική έκθεση του προϊ¬ 
σταμένου των οικονομικών υπηρεσιών του Υπουργείου 
Εθνικής Άμυνας. 

5. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
προϋπολογισμού, αποφασίζουμε: 

Άρθρο 1 

Αποστολή Ενιαίου Διοικητικού Τομέα 
Αποστολή του Ενιαίου ΔιοικητικούΤομέα (ΕΔΤ) είναι η 
εναρμόνιση, ο συντονισμός και η μέριμνα για τα θέματα 
που αφορούν στο πολιτικό προσωπικό του Υπουργείου 
Εθνικής Άμυνας (ΥΠΕΘΑ) και συγκεκριμένα του προσωπι¬ 
κού που υπηρετεί σε Γενικές Διευθύνσεις και Διευθύνσεις 
του ΥΠΕΘΑ καθώς και σε μονάδες ή υπηρεσίες υπαγόμε¬ 
νες στον Υπουργό Εθνικής Άμυνας, στο Γενικό Επιτελείο 
Εθνικής Άμυνας (ΓΕΕΘΑ), στο Γενικό Επιτελείο Στρατού 
(ΓΕΣ), στο Γενικό Επιτελείο Ναυτικού (ΓΕΝ) και στο Γενικό 
Επιτελείο Αεροπορίας (ΓΕΑ). 

Άρθρο 2 

Διάρθρωση Ενιαίου ΔιοικητικούΤομέα 
Ο ΕΔΤ διαρθρώνεται ως εξής: 

α) Διεύθυνση Συντονισμού και Διαχείρισης Θεμάτων 
Πολιτικού Προσωπικού, η οποία συγκροτείται από τα 
κάτωθι τμήματα: 

αα) Τμήμα Διοικητικής Υποστήριξης Πολιτικού Προ¬ 
σωπικού. 

ββ) Τμήμα Σχεδιασμού Πολιτικής Εκπαίδευσης / Επι¬ 
μόρφωσης Πολιτικού Προσωπικού, 
γγ) Τμήμα Μέριμνας Πολιτικού Προσωπικού, 
δδ) Τμήμα Γραμματειακής Υποστήριξης, 
β) Αυτοτελές Γραφείο Ειδικού Γραμματέα, 
γ) Αυτοτελές Γραφείο Νομικού Συμβούλου. 

Άρθρο 3 

Διεύθυνση Συντονισμού 

και Διαχείρισης Θεμάτων Πολιτικού Προσωπικού 
1. Αρμοδιότητες της Διεύθυνσης Συντονισμού και Δι- 

αχείρισης Θεμάτων Πολιτικού Προσωπικού είναι η δια¬ 
χείριση και ο συντονισμός όλων των δραστηριοτήτων 
που σχετίζονται με: 

α)Την ακριβή και πλήρη αποτύπωση της υπηρεσιακής 
κατάστασης του πολιτικού προσωπικού. 

β) Την ανίχνευση των αναγκών για το σχεδίασμά πο¬ 
λιτικής εκπαίδευσης και επιμόρφωσης του πολιτικού 
προσωπικού. 

γ)Το σχεδίασμά υλοποίησης των κατάλληλων δράσε¬ 
ων για τη βελτίωση των συνθηκών εργασίας του πολιτι¬ 
κού προσωπικού στους χώρους του ΥΠ ΕΘΑ. 

δ) Την παρακολούθηση της αξιολόγησης και εξέλιξης - 
ποσοτικής και ποιοτικής - του πολιτικού προσωπικού. 

ε) Τη συγκρότηση συλλογικών οργάνων, που σχετίζο¬ 
νται τόσο με τη διαχείριση υπηρεσιακών θεμάτων των 
υπαλλήλων, όσο και με θέματα υλοποίησης δράσεων 
στο πλαίσιο της Διοικητικής Μεταρρύθμισης και της μέ¬ 
ριμνας για το πολιτικό προσωπικό. 

2. Στη Διεύθυνση Συντονισμού και Διαχείρισης Θεμά¬ 
των Πολιτικού Προσωπικού προΐσταται, εκ περιτροπής, 
υπάλληλος του κλάδου ΠΕ/Δ-Ο, εκ των τριών Γενικών 
Επιτελείων (ΓΕ). 

Άρθρο 4 

Τμήμα Διοικητικής Υποστήριξης 

Πολιτικού Προσωπικού 

1. Οι αρμοδιότητες του Τμήματος Διοικητικής Υποστή¬ 
ριξης Πολιτικού Προσωπικού είναι οι εξής: 

α) Η επεξεργασία και η παρακολούθηση όλων των διοι¬ 
κητικών θεμάτων που αφορούν στο πολιτικό προσωπικό 
και σχετίζονται με το νομικό, κανονιστικό και θεσμικό 
πλαίσιο των δημοσίων υπαλλήλων. 

β) Ο έλεγχος των εισηγήσεων επί θεμάτων υπηρεσι¬ 
ακής κατάστασης του πολιτικού προσωπικού που προ¬ 
ωθούνται από τις Διευθύνσεις Πολιτικού Προσωπικού 
(ΔΠΠ) των τριών (3) ΓΕ προς υπογραφή από τον Ειδικό 
Γραμματέα, προκειμένου να εισαχθούν στα αρμόδια 
υπηρεσιακά συμβούλια. 

γ) Ο συντονισμός των θεμάτων που προωθούνται από 
τα ΓΕ στον Υπουργό Εθνικής Άμυνας και αφορούν καθοι- 
ονδήποτε τρόπο το πολιτικό προσωπικό, κατά το στάδιο 
της προσυπογραφής τους από τον Ειδικό Γραμματέα. 

δ) Ο συντονισμός και η συνεργασία με τις αρμόδιες 
διευθύνσεις των ΓΕ επί θεμάτων αναδιοργάνωσης δομών 
του ΥΠΕΘΑ και των ΓΕ, κατά το μέρος που επηρεάζουν 
ή τροποποιούν τις διατάξεις των οργανικών θέσεων και 
θέσεων ευθύνης του πολιτικού προσωπικού. 

ε) Η επεξεργασία, σύνταξη και προώθηση των κανονι¬ 
στικών πράξεων που αφορούν σε θέματα υπηρεσιακής 
κατάστασης των μετακλητών υπαλλήλων, ειδικών συμ¬ 
βούλων και ειδικών συνεργατών, δημοσιογράφων καθώς 
και αποσπασμένων υπαλλήλων από άλλες δημόσιες υπη¬ 
ρεσίες στα γραφεία Υπουργού, Αναπληρωτή Υπουργού, 
Υφυπουργού και Ειδικού Γραμματέα, σύμφωνα με τις 
σχετικές ισχύουσες διατάξεις. 

στ) Η απογραφή του προσωπικού της περιπτ. ε', σύμ¬ 
φωνα με τις οδηγίες που περιέχονται στις εγκυκλίους που 
εκδίδονται από το αρμόδιο, κατά περίπτωση, Υπουργείο. 


ζ) Η χορήγηση βεβαιώσεων προϋπηρεσίας στο προ¬ 
σωπικό της περιπτ. ε'. 

η) Η διοικητική υποστήριξη και ο χειρισμός των διοι¬ 
κητικών θεμάτων του προσωπικού του ΕΔΤ. 

2. Το Τμήμα Διοικητικής Υποστήριξης Πολιτικού Προ¬ 
σωπικού στελεχώνεται ως ακολούθως: 

α) Υπάλληλος του κλάδου ΠΕ/Δ-Ο, προέλευσης ΓΕΑ, 
ωςΤμηματάρχης. 

β) Τέσσερις (4) του κλάδου υπάλληλοι ΠΕ/Δ-Ο. 

Άρθρο 5 

Τμήμα Σχεδιασμού Πολιτικής Εκπαίδευσης/ 

Επιμόρφωσης Πολιτικού Προσωπικού 

1. Οι αρμοδιότητες του Τμήματος Σχεδιασμού Πολιτι¬ 
κής Εκπαίδευσης / Επιμόρφωσης Πολιτικού Προσωπικού 
είναι οι εξής: 

α) Ο συντονισμός των ΔΠΠ των ΓΕ για την υλοποίηση 
εκπαιδευτικών και επιμορφωτικών δράσεων. 

β) Η ανίχνευση και η διαπίστωση εκπαιδευτικών ανα¬ 
γκών με την ανάπτυξη και χρήση εκπαιδευτικών εργαλεί¬ 
ων και πιστοποιημένων δράσεων καθώς και η συλλογή, 
ανάλυση και συστηματική επεξεργασία των στοιχείων 
για τα κοινωνικό - δημογραφικά χαρακτηριστικά του 
πολιτικού προσωπικού. 

γ) Ο σχεδιασμός, ο συντονισμός και η υποβολή ειση¬ 
γήσεων για πιστοποιημένα προγράμματα κατάρτισης και 
εκπαίδευσης του πολιτικού προσωπικού, σε συνεργασία 
με τους αρμόδιους φορείς. 

δ) Ο συντονισμός και η εισήγηση σε συνεργασία με 
τη Γενική Διεύθυνση Οικονομικού Σχεδιασμού και Υπο¬ 
στήριξης (ΓΔΟΣΥ) για την τελική υποβολή προς έγκριση 
από τον Υπουργό Εθνικής Άμυνας, των απαιτούμενων 
εκπαιδευτικών προγραμμάτων καθώς και οποιοσδήποτε 
ενδεχόμενης συνεργασίας με φορείς υλοποίησης εκπαι¬ 
δευτικών προγραμμάτων. 

ε) Η συγκέντρωση στατιστικών στοιχείων για τη συμ¬ 
μετοχή του πολιτικού προσωπικού σε επιμορφωτικά 
προγράμματα σε εξαμηνιαία βάση. 

2. Το Τμήμα Σχεδιασμού Πολιτικής Εκπαίδευσης/Επι¬ 
μόρφωσης Πολιτικού Προσωπικού στελεχώνεται ως 
ακολούθως: 

α) Υπάλληλος του κλάδου ΠΕ/Δ-Ο, προέλευσης ΓΕΝ, 
ωςΤμηματάρχης. 

β) Δύο (2) υπάλληλοι του κλάδου ΠΕ/Δ-Ο. 
γ) Ένας (1) υπάλληλος του κλάδου ΤΕ/Δ-Ά. 

Άρθρο 6 

Τμήμα Μέριμνας Πολιτικού Προσωπικού 

1. Οι αρμοδιότητεςτουΤμήματος Μέριμνας Πολιτικού 
Προσωπικού είναι οι εξής: 

α) Η συγκρότηση και ο ορισμός μελών των Υπηρεσια¬ 
κών Συμβουλίων των τριών (3) ΓΕ και των Πειθαρχικών 
Συμβουλίων (πρωτοβάθμιο και δευτεροβάθμιο) για τους 
υπαλλήλους του ΥΠΕΘΑ καθώς επίσης και οποιοσδήποτε 
άλλου συλλογικού οργάνου προβλέπεται από τη νομο¬ 
θεσία των δημοσίων υπαλλήλων. 

β) Ο συντονισμός των διαδικασιών εκλογής των αιρε¬ 
τών μελών των Υπηρεσιακών Συμβουλίων. 

γ) Ο συντονισμός και η παρακολούθηση υλοποίησης 
της πειθαρχικής διαδικασίας από τις ΔΠΠ, σε περιπτώ- 




Τεύχος Β' 406/09.02.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


5373 


σεις τέλεσης πειθαρχικών παραπτωμάτων υπαλλήλων 
του ΥΠΕΘΑ. 

δ) Η υποβολή εισηγήσεων και ο χειρισμός θεμάτων 
πειθαρχικών υποθέσεων που επιλαμβάνεται ο Ειδικός 
Γραμματέας. 

ε) Η συλλογή, επεξεργασία και η υποβολή εισηγήσεων 
σχετικά με προτάσεις που υποβάλλονται από τους συνδικα¬ 
λιστικούς φορείς και σωματεία υπαλλήλων του ΥΠ ΕΘΑ και 
αφορούν ζητήματα μέριμνας για το πολιτικό προσωπικό. 

στ) Ο συντονισμός κοινών δράσεων των ΓΕ και η λήψη 
πρωτοβουλιών σχετικών με τη βελτίωση των συνθηκών 
εργασίας καθώς και την υλοποίηση μέτρων μέριμνας 
για το πολιτικό προσωπικό, κατόπιν υποβολής σχετικών 
εισηγήσεων στον Ειδικό Γραμματέα. 

2.ΤοΤμήμα Μέριμνας Πολιτικού Προσωπικού στελε¬ 
χώνεται ως ακολούθως: 

α) Υπάλληλος του κλάδου ΠΕ/Δ-Ο, προέλευσης ΓΕΣ, 
ωςΤμηματάρχης. 

β) Δύο(2) υπάλληλοι του κλάδου ΠΕ/Δ-Ο. 

γ) Ένας(1) υπάλληλος του κλάδου ΔΕ/Δ-Γ. 

Άρθρο 7 

Τμήμα Γραμματειακής Υποστήριξης 

1. Αρμοδιότητες του Τμήματος Γραμματειακής Υπο¬ 
στήριξης είναι η διεκπεραίωση της αλληλογραφίας του 
ΕΔΤ και του Αυτοτελούς Γραφείου Ειδικού Γραμματέα 
καθώς και η τήρηση γενικού και ηλεκτρονικού πρωτο¬ 
κόλλου εισερχόμενης και εξερχόμενης αλληλογραφίας 

2. ΤοΤμήμα Γραμματειακής Υποστήριξης στελεχώνεται 
ως ακολούθως: 

α) Υπάλληλος του κλάδου ΤΕ/Δ-Λ, προέλευσης ΓΕΣ, 
ωςΤμηματάρχης. 

β) Ένας (1) υπάλληλος του κλάδου ΤΕ/Δ-Λ. 

γ) Δύο (2) υπάλληλοι του κλάδου ΔΕ/Δ-Γ. 

δ) Ένας (1) υπάλληλος του κλάδου ΔΕ/Η-Υ. 

Άρθρο 8 

Αυτοτελές Γραφείο Ειδικού Γραμματέα 

1. Οι αρμοδιότητες του Αυτοτελούς Γραφείου Ειδικού 
Γραμματέα είναι οι εξής: 

α) Η συνδρομή στην άσκηση των καθηκόντων του Ειδι¬ 
κού Γραμματέα καθώς και η υποστήριξη στην οργάνωση 
των δημόσιων παρουσιών και δημόσιων επισκέψεων του 
σε χώρους του ΥΠΕΘΑ. 

β) Η επιμέλεια της αλληλογραφίας του Ειδικού Γραμ¬ 
ματέα και η τήρηση των σχετικών αρχείων και στοιχείων. 

γ) Η οργάνωση και η υποστήριξη της επικοινωνίας του 
Ειδικού Γραμματέα με τις υπηρεσίες του Δημόσιου Τομέα 
και τους πολίτες. 

2. Το Αυτοτελές Γραφείο Ειδικού Γραμματέα στελεχώ¬ 
νεται με δύο (2) υπαλλήλους, έναν (1) από το ΓΕΣ και 
έναν (1) από το ΓΕΑ. 

3. Στο Αυτοτελές Γραφείο Ειδικού Γραμματέα δύνανται 
να υπηρετούν έως και τρεις (3) κατώτεροι αξιωματικοί 
ή υπαξιωματικοί των Κλάδων των Ενόπλων Δυνάμεων. 

Άρθρο 9 

Αυτοτελές Γραφείο Νομικού Συμβούλου 

1. Αρμοδιότητα του Αυτοτελούς Γραφείου Νομικού 


Συμβούλου είναι η παροχή νομικής υποστήριξης σε ζη¬ 
τήματα αρμοδιότητας του Ειδικού Γραμματέα και του 
ΕΔΤ. Ειδικότερα, το Γραφείο: 

α) Γνωμοδοτεί και παρέχει νομικές συμβουλές επί ανα- 
φυόμενων νομικών και διοικητικών θεμάτων. 

β) Προβαίνει στον έλεγχο νομιμότητας θεμάτων που 
προωθούνται από τις ΔΠΠ των ΓΕ στο γραφείο του Ει¬ 
δικού Γραμματέα. 

2. Το Αυτοτελές Γραφείο Νομικού Συμβούλου στελεχώ¬ 
νεται με ειδικούς συμβούλους και ειδικούς συνεργάτες 
του κλάδου ΠΕ/Δ-Ο, με πτυχίο νομικής. 

3. Στο Αυτοτελές Γραφείο Νομικού Συμβούλου δύναται 
να υπηρετεί ένας (1) αξιωματικός του Κοινού Νομικού 
Σώματος των Ενόπλων Δυνάμεων. 

Άρθρο 10 

Έναρξη ισχύος 

Η ισχύςτης παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Φεβρουάριου 2018 

Ο Υπουργός 

ΠΑΝΑΓΙΩΤΗΣ ΚΑΜΜΕΝΟΣ 


Αριθμ. 1201/18604 (2) 

Τροποποίηση της αριθμ. 11935/134642/ 
24.10.2014 απόφασης των Υπουργών Ανάπτυ¬ 
ξης και Ανταγωνιστικότητας και Αγροτικής Ανά¬ 
πτυξης και Τροφίμων "Θέσπιση των αναγκαίων 
συμπληρωματικών μέτρων για την εφαρμογή 
του Κανονισμού (ΕΚ) αριθμ. 882/2004 του Ευρω¬ 
παϊκού Κοινοβουλίου και του Συμβουλίου, της 
29ης Απριλίου 2004, σχετικά με τις αρμόδιες αρ¬ 
χές και τη διαδικασία επιθεώρησης και επαλή¬ 
θευσης της αποτελεσματικότητας των επισήμων 
ελέγχων στα φυτοπροστατευτικά προϊόντα και 
στα υπολείμματα φυτοφαρμάκων πάνω ή μέσα 
σε φυτικά προϊόντα ή προϊόντα πρώτης μεταποί¬ 
ησης" (Β'2958/3.11.2014). 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α)Του άρθρου 50παρ. 1 περ. ν' του ν. 4036/2012 «Δι¬ 
άθεση γεωργικών φαρμάκων στην αγορά, ορθολογική 
χρήση αυτών και συναφείς διατάξεις» (Α' 8), όπως η περ. 
ν' προστέθηκε με το άρθρο 44 παρ. 9 του ν. 4235/2014 
«Διοικητικά μέτρα, διαδικασίες και κυρώσεις στην εφαρ¬ 
μογή της ενωσιακής και εθνικής νομοθεσίας στους το¬ 
μείς των τροφίμων, των ζωοτροφών και της υγείας και 
προστασίας των ζώων και άλλες διατάξεις αρμοδιότητας 
του Υπουργείου Αγροτικής Ανάπτυξης και Τροφίμων» 
(Α' 32). 

β) Του άρθρου 1 παρ. 1, 2 και 3 του ν. 1338/1983 
«Εφαρμογή του Κοινοτικού Δικαίου» (Α' 34), όπως η 
παρ. 1 τροποποιήθηκε με τη διάταξη του άρθρου 6 
παρ. 1 του ν. 1440/1984 «Συμμετοχή της Ελλάδος στο 
Κεφάλαιο, στα αποθεματικά και στις προβλέψεις της 
Ευρωπαϊκής Τράπεζας Επενδύσεων, στο Κεφάλαιο της 
Ευρωπαϊκής Κοινότητας Άνθρακα και Χάλυβα και του 
Οργανισμού Εφοδιασμού ΕΥΡΑΤΟΜ» (Α' 70), καθώς 
και του άρθρου 3 του ν. 1338/1983, όπως αυτό αντικα- 
ταστάθηκε με το άρθρο 65 του ν. 1892/1990 «Για τον 
εκσυγχρονισμό και την ανάπτυξη και άλλες διατάξεις» 
(Α' 101). 

γ) Του άρθρου 90 του Κώδικα Νομοθεσίαςγια την Κυ¬ 
βέρνηση και τα Κυβερνητικά Όργανα, όπως κυρώθηκε 
με το άρθρο πρώτο του π.δ. 63/2005 «Κωδικοποίηση 
της Νομοθεσίας για την Κυβέρνηση και τα Κυβερνητικά 
όργανα» (Α' 98). 

2. Τον Κανονισμό (ΕΚ) αριθμ. 882/2004 του Ευρω¬ 
παϊκού Κοινοβουλίου και του Συμβουλίου, της 29ης 
Απριλίου 2004, για τη διενέργεια επίσημων ελέγχων της 
συμμόρφωσης προς τη νομοθεσία περί ζωοτροφών και 
τροφίμων και προς τους κανόνες για την υγεία και την 
καλή διαβίωση των ζώων (ΕΕ ί 165,30.4.2004, σ.1), όπως 
τροποποιήθηκε και ισχύει. 

3. Την αριθμ. 2006/677/ΕΚ απόφαση της Επιτροπής, 
της 29ης Σεπτεμβρίου 2006, για τον καθορισμό κα¬ 
τευθυντήριων γραμμών που προβλέπουν κριτήρια 
για τη διεξαγωγή των ελέγχων βάσει του κανονισμού 
(ΕΚ) αριθμ. 882/2004 του Ευρωπαϊκού Κοινοβουλί¬ 
ου και του Συμβουλίου για τη διενέργεια επίσημων 
ελέγχων της συμμόρφωσης προς τη νομοθεσία περί 
ζωοτροφών και τροφίμων και προς τους κανόνες για 
την υγεία και την καλή διαβίωση των ζώων (ΕΕ ί 278, 
10.10.2006, ο. 15). 

4. Τη με αριθμ. 2012-6285 Τελική έκθεση της αποστο¬ 
λής ελέγχου που πραγματοποιήθηκε στην Ελλάδα από 
τις 2 έως τις 9 Μάίου 2012 με σκοπό την αξιολόγηση 
των ελέγχων των φυτοφαρμάκων του Γραφείου Τροφί¬ 
μων και Κτηνιατρικών Θεμάτων της Γενικής Διεύθυνσης 
Υγείας και Καταναλωτών (ΘΟ 5ΑΝΘΟ) της Ευρωπαϊκής 
Επιτροπής (Αγθ5(201 2)948637 - 06.08.2012). 

5. Την αριθμ. 11226/133908/30.11.2016 απόφαση του 
Πρωθυπουργού και του Υπουργού Αγροτικής Ανάπτυξης 
και Τροφίμων «Ανάθεση αρμοδιοτήτων στον Υφυπουρ¬ 
γό Αγροτικής Ανάπτυξης και Τροφίμων Βασίλειο Κόκ- 
καλη» (Β' 3903/5.12.2016), όπως τροποποιήθηκε από 
την αριθμ. 638/128269/30.11.2017 (Β' 4250/5.12.2017) 
όμοια απόφαση. 

6. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

Τροποποίηση της αριθμ. 11935/134642/ 

24.10.2014 (Β' 2958/3.11.2014) απόφασης 

Η αριθμ. 11935/134642/24.10.2014 απόφαση των 
Υπουργών Ανάπτυξης και Ανταγωνιστικότητας και 
Αγροτικής Ανάπτυξης και Τροφίμων «Θέσπιση των 
αναγκαίων συμπληρωματικών μέτρων για την εφαρ¬ 


μογή του Κανονισμού (ΕΚ) αριθμ. 882/2004 του Ευ¬ 
ρωπαϊκού Κοινοβουλίου και του Συμβουλίου, της 
29ης Απριλίου 2004, σχετικά με τις αρμόδιες αρχές 
και τη διαδικασία επιθεώρησης και επαλήθευσης της 
αποτελεσματικότητας των επισήμων ελέγχων στα 
φυτοπροστατευτικά προϊόντα και στα υπολείμματα 
φυτοφαρμάκων πάνω ή μέσα σε φυτικά προϊόντα ή 
προϊόντα πρώτης μεταποίησης» (Β' 2958/3.11.2014), 
τροποποιείται ως ακολούθως: 

1. Ο τίτλος αντικαθίσταται ως εξής: 

«Θέσπιση των αναγκαίων συμπληρωματικών μέτρων 
για την εφαρμογή του Κανονισμού (ΕΚ) αριθμ. 882/2004 
του Ευρωπαϊκού Κοινοβουλίου και του Συμβουλίου, της 
29ης Απριλίου 2004, σχετικά με τις αρμόδιες αρχές και 
τη διαδικασία εσωτερικής επιθεώρησης στα φυτοπρο¬ 
στατευτικά προϊόντα και στα υπολείμματα γεωργικών 
φαρμάκων πάνω ή μέσα σε φυτικά προϊόντα ή προϊόντα 
πρώτης μεταποίησης». 

2. Η περ. β' της παρ. 1 του άρθρου 4 αντικαθίσταται 
ως εξής: 

«β) Η επαλήθευση της καταλληλότητας, της ποιότη¬ 
τας και της συνοχής των επίσημων ελέγχων φυτοπρο- 
στατευτικών προϊόντων και υπολειμμάτων γεωργικών 
φαρμάκων, για την επίτευξη των στόχων της κείμενης 
εθνικής και ενωσιακής νομοθεσίας». 

3. Η παρ. 1 του άρθρου 5 αντικαθίσταται ως εξής: 
«Συνιστάται στο Υπουργείο Αγροτικής Ανάπτυξης και 

Τροφίμων, Επιτροπή Εσωτερικής Επιθεώρησης (εφεξής 
Επιτροπή) αποτελούμενη από: 

α) τον προϊστάμενο της Διεύθυνσης Γεωτεχνικών Ελέγ¬ 
χων και Επιθεωρήσεων, ως πρόεδρο, 
β) τον προϊστάμενο του Τμήματος Γεωργικών Ελέγχων 
και Επιθεωρήσεων της Διεύθυνσης Γεωτεχνικών Ελέγχων 
και Επιθεωρήσεων, ως μέλος και 
γ) έναν υπάλληλο της Διεύθυνσης Προστασίας Φυτικής 
Παραγωγής, ως μέλος. 

Με απόφαση του Υπουργού Αγροτικής Ανάπτυξης και 
Τροφίμων ορίζονται τα τακτικά και αναπληρωματικά 
μέλη της Επιτροπής». 

4. Η παρ. 2 του άρθρου 8 αντικαθίσταται ως εξής: 

«2. Για την κατάρτιση του πενταετούς προγράμματος 

λαμβάνονται υπόψη: 

α) Τα αποτελέσματα προηγούμενων εσωτερικών επι¬ 
θεωρήσεων. 

β) Τα αποτελέσματα των επιθεωρήσεων από ελεγκτικά 
κλιμάκια της Ευρωπαϊκής Επιτροπής. 

γ) Τα αποτελέσματα των ελέγχων, επιθεωρήσεων και 
ερευνών του Σώματος Επιθεωρητών -Ελεγκτών Δημό¬ 
σιας Διοίκησης. 

δ) Μεταβολές στο προσωπικό που εκτελεί τους επίση¬ 
μους ελέγχους στα φυτοπροστατευτικά προϊόντα και στα 
υπολείμματα των γεωργικών φαρμάκων. 

ε) Αλλαγές στη νομοθεσία των φυτοπροστατευτικών 
προϊόντων και των υπολειμμάτων των γεωργικών φαρ¬ 
μάκων. 

στ) Διαπιστωμένα προβλήματα σε ολόκληρο το φάσμα 
του συστήματος επισήμων ελέγχων στα φυτοπροστα¬ 
τευτικά προϊόντα και στα υπολείμματα των γεωργικών 
φαρμάκων». 




Τεύχος Β' 406/09.02.2018 

Άρθρο 2 
Έναρξη ισχύος 

Η απόφαση αυτή αρχίζει να ισχύει από τη δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Φεβρουάριου 2018 
Οι Υπουργοί 

Οικονομίας Υφυπουργός Αγροτικής 

και Ανάπτυξης Ανάπτυξης Και Τροφίμων 

ΔΗΜΟΣ ΠΑΠΑΔΗΜΗΤΡΙΟΥ ΒΑΣΙΛΕΙΟΣ ΚΟΚΚΑΛΗΣ 


Αριθμ. 2499/7051 (3) 

Καθορισμός τιμών αναφοράς πολλαπλασιαστι¬ 
κού υλικού που παράγεται στη χώρα, αποκτά¬ 
ται ενδοκοινοτικά ή εισάγεται από το εξωτερικό. 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Το π.δ. 63/2005 «Κωδικοποίηση της νομοθεσίας 
για την Κυβέρνηση και Κυβερνητικά Όργανα» (ΦΕΚ 98/ 
τ.Α'/22-4-2005). 

β) Του π.δ. 97/15-09-2017 «Οργανισμός Υπουργείου 
Αγροτικής Ανάπτυξης και Τροφίμων (ΦΕΚ 138/τ.Α7 
15-09-2017). 

γ)Του π.δ. 70/22-09-2015 «Ανασύσταση Υπουργείων» 
άρθρο 4 (ΦΕΚ 114/τ.Α'/22-09-2015). 

δ)Του άρθρου 24 του ν. 1564/1985 και την σε εκτέλεση 
αυτού αριθμ. 10466/18-3-1988 απόφασή μας (ΦΕΚ 213/ 
τ.Β'/21 -4-1988) που έχει επιβληθεί ανταποδοτικό τέλος 
επί της αξίας του ετοιμοπαράδοτου για εμπορία πολ/ 
κού υλικού που εισάγεται από το εξωτερικό, αποκτάται 
ενδοκοινοτικά ή παράγεται στο εσωτερικό της χώρας. 

2. Το με αριθμ. πρωτ. 54/5520/10-01 -2018 έγγραφο της 
Δ/νσης Πολλαπλασιαστικού Υλικού Καλλιεργούμενων 
Φυτικών Ειδών και Φυτογενετικών Πόρων. 

3. Το γεγονός ότι απότηνπαρούσα απόφαση δενπρο- 
καλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Οι τιμές αναφοράς βάσει των οποίων προσδιορίζεται το 
προβλεπόμενο από την αριθμ. 10466/18-3-1988 υπουρ¬ 
γική απόφαση ανταποδοτικό τέλος για το πολλαπλασια¬ 
στικό υλικό που εισάγεται από το εξωτερικό, ή αποκτάται 
ενδοκοινοτικά, ή παράγεται στο εσωτερικό της χώρας ,για 
το χρονικό διάστημα από 1-7-2017 μέχρι 30-6-2018 ορί¬ 
ζονται στην αριθμ. 13956/96281/01-09-2016 υπουργική 
απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Φεβρουάριου 2018 
Ο Υπουργός 

ΕΥΑΓΓΕΛΟΣ ΑΠΟΣΤΟΛΟΥ 


Αριθμ. 158/16825 (4) 

Καθορισμός της διαδικασίας, του είδους και του 
περιεχομένου της πράξης παραχώρησης ή της 
σύναψης έννομης σχέσης με τρίτους ως προς το 
μίσθιο και τις εγκαταστάσεις πλωτών μονάδων 
υδατοκαλλιέργειας. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) της παραγράφου 8 του άρθρου 26 του ν. 4282/2014 
«Ανάπτυξη υδατοκαλλιεργειών και άλλες διατάξεις» 
(Α' 182), 

β) του άρθρου 90 του Κώδικα Νομοθεσίας για την Κυ¬ 
βέρνηση και τα Κυβερνητικά Όργανα, που κυρώθηκε 
με το άρθρο πρώτο του π.δ. 63/2005 «Κωδικοποίηση 
της νομοθεσίας για την Κυβέρνηση και τα Κυβερνητικά 
Όργανα» (Α' 98), 

γ) του π.δ. 70/2015 «Ανασύσταση των Υπουργείων....» 
(Α' 114), 

δ) του π.δ. 125/2016 «Διορισμός Υπουργών, Αναπλη¬ 
ρωτών Υπουργών και Υφυπουργών», (Α' 210), 

ε) της υπ'αριθμ. Υ200/2016 απόφασης του Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Αγροτικής Ανάπτυξης και Τροφίμων Ιωάννη 
Τσιρώνη», (Β' 3755). 

2. Την ανάγκη καθορισμού και εξειδίκευσης της δια¬ 
δικασίας, του είδους και του περιεχομένου της πράξης 
παραχώρησης ή της σύναψης έννομης σχέσης με τρίτους 
ως προς το μίσθιο και τις εγκαταστάσεις πλωτών μονά¬ 
δων υδατοκαλλιέργειας και κάθε σχετικού θέματος για 
την εφαρμογή της παραγράφου 3 του άρθρου 13 του 
ν. 4282/2014. 

3. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Άρθρο 1 

Πεδίο εφαρμογής - Ορισμοί 

1. Με την παρούσα απόφαση καθορίζεται η διαδικασία, 
το είδος και το περιεχόμενο της πράξης παραχώρησης ή 
της σύναψης άλλης μορφής έννομης σχέσης με τρίτους, 
ως προς το μίσθιο και τις εγκαταστάσεις μέσα σε αυτό 
νόμιμα λειτουργουσών πλωτών μονάδων υδατοκαλλι¬ 
έργειας, οι περιπτώσεις στις οποίες αυτή επιτρέπεται, οι 
υποχρεώσεις των συμβαλλομένων, τα περί τροποποίη¬ 
σης και ισχύος της άδειας ίδρυσης και λειτουργίας και 
κάθε σχετικό θέμα για την εφαρμογή της παραγράφου 
3 του άρθρου 13 του ν. 4282/2014. 

2. Ως «έννομη σχέση» ως προς το μίσθιο και τις εγκατα¬ 
στάσεις μέσα σε αυτό νοείται κάθε σύμβαση που μπορεί 
να αφορά είτε σε παραχώρηση αυτού και των εγκατα¬ 
στάσεων μέσα σε αυτό, είτε σε απλή παροχή υπηρεσιών 
εκτροφής προς τρίτους. 

3. Για την εφαρμογή των διατάξεων της παρούσας 
ισχύουν οι ακόλουθοι ορισμοί: 

α) «Παροχή υπηρεσιών εκτροφής»: διαδικασία κατά 
την οποία ο μισθωτής της υδάτινης έκτασης και αδει- 

ούχοςτης μονάδας («πάροχος») σε τμήμα ή στο σύνολο 
των εγκαταστάσεών του εκτρέφει για λογαριασμό τρίτου 
(«λήπτη») ιχθυοπληθυσμό ιδιοκτησίας του τρίτου, πα¬ 
ρέχοντας αποκλειστικά και μόνο υπηρεσίες εκτροφής, 
υπό συγκεκριμένους συμπεφωνημένους όρους, έναντι 
ανταλλάγματος. 

β) «Παραχώρηση του μισθίου και των εγκαταστάσεων 
μέσα σε αυτό» ή «υπεκμίσθωση»: διαδικασία κατά την 
οποία ο μισθωτής της υδάτινης έκτασης και αδειούχος 
της μονάδας συμφωνεί με τρίτον, ενδιαφερόμενο για την 
υπομίσθωση των εγκαταστάσεων της πλωτής μονάδας 
υδατοκαλλιέργειας του μισθωτή, την παραχώρηση στον 
τρίτο (υπεκμίσθωση) της χρήσης των εγκαταστάσεων 
της μονάδας του, έναντι ανταλλάγματος. 

γ) «Πάροχος» υπηρεσιών εκτροφής: ο μισθωτής της 
υδάτινης έκτασης και αδειούχος της μονάδας, ο οποίος 
παρέχει σετρίτον υπηρεσίες εκτροφής ιχθυοπληθυσμού, 
που ανήκει στον τρίτο, στο σύνολο ή μέρος των εγκατα- 
στάσεών του, έναντι ανταλλάγματος. 

δ) «Λήπτης» υπηρεσιών εκτροφής: ο αποδέκτης των 
υπηρεσιών εκτροφής και ιδιοκτήτης μέρους ή του συνό¬ 
λου του ιχθυοπληθυσμού που εκτρέφεται στη μονάδα 
του παρόχου, ο οποίος μπορεί να βαρύνεται με τα έξοδα 
ή την παροχή πρώτων υλών για την εκτροφή, αναλόγως 
της εκάστοτε συμφωνίας μεταξύ αυτού και του παρόχου. 

ε) «Υπεκμισθωτής»: ο φορέας, ο οποίος μισθώνει την 
υδάτινη έκταση (μίσθιο) από το Δημόσιο και κατέχει στο 
όνομά του την άδεια ίδρυσης και λειτουργίας της μονά¬ 
δας και ο οποίος παραχωρεί (υπεκμισθώνει) το μίσθιο 
και τις εγκαταστάσεις μέσα σε αυτό, σε τρίτον, έναντι 
ανταλλάγματος. 

στ) «Υπομισθωτής»: ο φορέας, ο οποίος υπομισθώνει 
από τον υπεκμισθωτή το μίσθιο και τις εγκαταστάσεις 
μέσα σε αυτό έναντι ανταλλάγματος και ο οποίος, για 
τον σκοπό αυτό, υποχρεούται να δηλώνει έναρξη υπο¬ 
καταστήματος, ενώ δύναται να προσλαμβάνει δικό του 
ή επιπλέον προσωπικό. 

Άρθρο 2 

Προϋποθέσεις παραχώρησης 
ή άλλης μορφής έννομης σχέσης 
Ί. Η σύναψη έννομης σχέσης ως προς το μίσθιο είναι 
δυνατή στον τομέα των υδατοκαλλιεργειών μεταξύ φυ¬ 
σικών ή νομικών προσώπων που ασκούν νόμιμα επιχει¬ 
ρηματική δραστηριότητα στην Ε.Ε., κατά την έννοιατου 
άρθρου 10 του ν. 4282/2014 (Α' 182). 

2. Η μονάδα υδατοκαλλιέργειας που αποτελεί το 
αντικείμενο της έννομης σχέσης είναι σε λειτουργία 
και η άδεια ίδρυσης και λειτουργίας της καθώς και το 
σύνολο των επιμέρους αδειών βρίσκονται σε ισχύ ή σε 
διαδικασία ανανέωσης, σύμφωνα με τις διατάξεις του 
ν. 4282/2014 και δεν συντρέχουν λόγοι για την ανάκλησή 
τους. Ανανέωση των σχετικών αδειών αιτείται ο φορέας 
στο όνομα του οποίου αυτές έχουν εκδοθεί και ο οποί¬ 
ος έχει υπογράψει τη σύμβαση μίσθωσης της υδάτινης 
έκτασης με το Δημόσιο. 

3. Η σύναψη έννομης σχέσης ως προς το μίσθιο δεν 
μπορεί να πραγματοποιείται πριν παρέλθει η προθε¬ 
σμία ολοκλήρωσης των εγκαταστάσεων που ορίζεται 


στην άδεια ίδρυσης και λειτουργίας της, ανάλογα με το 
είδος που καλλιεργείται, και πριν η μονάδα τεθεί σε λει¬ 
τουργία σε ποσοστό τουλάχιστον πενήντα τοις εκατό 
(50%) της εγκεκριμένης δυναμικότητάς της, σύμφωνα 
με τα οριζόμενα στην παράγραφο 4 του άρθρου 13 του 
ν. 4282/2014. 

4. Καθ'όλητη διάρκεια της σύμβασης, η άδεια ίδρυσης 
και λειτουργίας της μονάδας θα πρέπει να βρίσκεται σε 
ισχύ και να ανανεώνεται σύμφωνα με τις σχετικές δια¬ 
τάξεις του ν. 4282/2014. Σε περίπτωση μη ανανέωσης 
ή ανάκλησης της άδειας ίδρυσης και λειτουργίας, η 
έγκριση του Συντονιστή Αποκεντρωμένης Διοίκησης 
της σύμβασης έννομης σχέσης ανακαλείται και εφαρμό¬ 
ζονται οι διατάξεις της παραγράφου 6 του άρθρου 13 του 
ν. 4282/2014 περί απομάκρυνσης των εγκαταστάσεων 
και απελευθέρωσης της υδάτινης έκτασης. Η διάρκεια 
των συμβάσεων παραχώρησης με υπεκμίσθωση δεν 
μπορεί να υπερβαίνει συνολικά/αθροιστικά τα οκτώ (8) 
έτη ανά εικοσαετία (αρχής γενομένης από την ημερο¬ 
μηνία έναρξης ισχύος της σύμβασης έννομης σχέσης). 

5. Η διάρκεια των συμβάσεων παροχής υπηρεσιών 
δεν μπορεί να υπερβαίνει τα δέκα (10) έτη, ενώ αυτές 
μπορούν να ανανεώνονται μετά τη λήξη τους, με έγκριση 
του Συντονιστή Αποκεντρωμένης Διοίκησης, εφόσον 
συντρέχουν οι προϋποθέσεις. 

6. Η σύμβαση παραχώρησης με υπεκμίσθωση απο¬ 
τελεί δικαιολογητικό πλήρωσης του κριτηρίου 3(α-γ) 
του άρθρου 4 «Κριτήρια μοριοδότησης και απαιτούμε- 
να δικαιολογητικό» της αριθμ. 521/53656/16.05.2017 
υπουργική απόφαση (Β' 1780) «Όροι, προϋποθέσεις και 
διαδικασία μοριοδότησης για τη μίσθωση θαλάσσιων 
και λιμναίων υδάτινων εκτάσεων της παραγράφου 4 του 
άρθρου 7 του ν. 4282/2014». 

7. Στις περιπτώσεις επιχειρήσεων που κατέχουν περισ¬ 
σότερες της μίας μονάδες, ο αριθμός μονάδων για τις 
οποίες μπορούν να συνάψουν σύμβαση είτε ως υπεκμι- 
σθωτές είτε ως υπομισθωτές, δεν μπορεί να υπερβαίνει 
το 50% του αριθμού των μονάδων που κατέχουν ως 
αδειούχοι. 

Άρθρο 3 

Αντικείμενο έννομης σχέσης, 
διαδικασία έγκρισης αυτής 

1. Με αιτιολογημένη απόφαση του αρμόδιου Συντο¬ 
νιστή Αποκεντρωμένης Διοίκησης, σε νόμιμα λειτουρ¬ 
γούσες επιχειρήσεις θαλάσσιας υδατοκαλλιέργειας που 
μισθώνουν θαλάσσιο χώρο με σκοπό την υδατοκαλλι¬ 
έργεια, μπορεί να επιτρέπεται: 

(α) η παραχώρηση έναντι ανταλλάγματος του μισθίου 
και των εντός αυτού εγκαταστάσεων, ή 

(β) η παροχή υπηρεσιών εκτροφής έναντι ανταλλάγ¬ 
ματος, 

εφόσον οι ενέργειες αυτές τεκμηριωμένα προάγουν 
την παραγωγικότητα και την ανταγωνιστικότητα και συμ¬ 
βάλλουν ουσιαστικά στην βιωσιμότητα και την αποδοτι¬ 
κή λειτουργία της υδατοκαλλιεργητικής εκμετάλλευσης 
του μισθωτή της υδάτινης έκτασης. 

2. Η παραχώρηση του μισθίου και των εγκαταστάσεων 
αυτού ή η παροχή υπηρεσιών εκτροφής γίνεται με έγ- 

γραφή σύμβαση, η οποία καθορίζει το είδος της έννομης 
σχέσης μεταξύ υπεκμισθωτή και υπομισθωτή ή μεταξύ 
παρόχου και λήπτη. 

3. Σχέδιο της σύμβασης μεταξύ των νόμιμων εκπρο¬ 
σώπων των συμβαλλομένων, που περιέχει τα οριζόμενα 
στο άρθρο 5 της παρούσας, συνημμένο σε σχετική αί¬ 
τηση μαζί με τα υπόλοιπα δικαιολογητικά του άρθρου 
4 της παρούσας, υποβάλλεται στην αρμόδια Διεύθυνση 
Αγροτικών Υποθέσεων της Αποκεντρωμένης Διοίκησης, 
προκειμένου να εκδοθεί απόφαση έγκρισης από τον Συ¬ 
ντονιστή αυτής. Η εν λόγω απόφαση εκδίδεται εντός 
δύο (2) μηνών από την ημερομηνία υποβολής του αι¬ 
τήματος. Σε περίπτωση μη έγκρισης του σχεδίου της 
σύμβασης η αρμόδια Διεύθυνση Αγροτικών Υποθέσεων 
της Αποκεντρωμένης Διοίκησης ενημερώνει εγγράφως 
τους αιτούντες, τεκμηριώνοντας τους λόγους απόρριψης 
του αιτήματος ή ζητώντας σχετικές τροποποιήσεις. 

4. Μετά την χορήγηση της έγκρισης, η σύμβαση υπο¬ 
γράφεται νομίμως από τους συμβαλλόμενους και αντί¬ 
γραφο αυτής κοινοποιείται στην Διεύθυνση Αγροτικών 
Υποθέσεων της Αποκεντρωμένης Διοίκησης εντός μηνάς 
από την έγκριση. Σε περίπτωση που η υπογεγραμμένη 
σύμβαση δεν κοινοποιηθεί στην Διεύθυνση Αγροτικών 
Υποθέσεων εντός της ανωτέρω προθεσμίας ή διαπι¬ 
στωθεί ότι δεν συμφωνεί με το εγκεκριμένο σχέδιο, κα¬ 
θίσταται άκυρη και η έγκριση ανακαλείται με σχετική 
απόφαση του Συντονιστή Αποκεντρωμένης Διοίκησης 
εντός μηνάς από την κοινοποίησή της. 

5. Η πράξη παραχώρησης ή η σύναψη άλλης μορφής 
έννομης σχέσης ως προς τη χρήση ή εκμετάλλευση του 
μισθίου δεν συνεπάγεται τροποποίηση της άδειας ίδρυ¬ 
σης και λειτουργίας της μονάδας. 

Άρθρο 4 

Απαιτούμενα δικαιολογητικά - Κριτήρια έγκρισης 

1 .Τα δικαιολογητικά που υποβάλλουν οι ενδιαφερόμε¬ 
νοι φορείς για την έγκριση της σύναψης έννομης σχέσης 
είναι τα εξής: 

α) Αίτηση των νόμιμων εκπροσώπων των συμβαλλό¬ 
μενων φορέων. 

β) Σχέδιο σύμβασης μεταξύ των συμβαλλόμενων με¬ 
ρών, σύμφωνα με τα προβλεπόμενα στην παρούσα. 

γ) Τα νομιμοποιητικά έγγραφα των εκπροσώπων των 
συμβαλλόμενων φορέων. 

δ) Τεκμηριωμένη έκθεση, που ενέχει χαρακτήρα υπεύ¬ 
θυνης δήλωσης, από την οποία θα πρέπει να προκύπτει 
αιτιολογημένα ότι η έννομη σχέση προάγει την παρα¬ 
γωγικότητα και την ανταγωνιστικότητα και συμβάλλει 
ουσιαστικά στην βιωσιμότητα και την αποδοτική λει¬ 
τουργία της υδατοκαλλιεργητικής εκμετάλλευσης του 
μισθωτή της υδάτινης έκτασης. Στην έκθεση επίσης θα 
αναφέρονται για κάθε συμβαλλόμενο: ο αριθμός των 
μονάδων που κατέχει ως αδειούχος, ο αριθμός των συμ¬ 
βάσεων έννομης σχέσης και το είδος αυτών, που έχει 
συνάψει για μονάδες υδατοκαλλιεργειών, καθώς και ο 
αριθμόςτων εκκρεμών αιτημάτων για έγκριση σύναψης 
έννομης σχέσης. 

2. Ειδικά για τις περιπτώσεις υπεκμίσθωσης, ο υπεκ- 
μισθωτής και ο υπομισθωτής θα πρέπει στην έκθεση, 


την οποία υποβάλλουν από κοινού, να τεκμηριώνουν 
τους λόγους για τους οποίους αιτούνται την έγκριση της 
σύμβασης, με σχετικά αποδεικτικά δικαιολογητικά. Κρι¬ 
τήρια για την έγκριση, όσον αφορά τον υπεκμισθωτή, 
αποτελούν (α) η μειωμένη ετήσια παραγωγή, μικρότε¬ 
ρη της εγκεκριμένης δυναμικότητάς του, αλλά όχι της 
οριζόμενης στην παράγραφο 1β του άρθρου 14 του 
ν. 4282/2014, (β) τα ζημιογόνα οικονομικά αποτελέσματα 
χρήσης, κατά τουλάχιστον τις τρεις (3) τελευταίες οικο¬ 
νομικές χρήσεις, ή (γ) συνθήκες ανωτέρας βίας. Όσον 
αφορά τον υπομισθωτή, θα πρέπει να τεκμηριώνεται η 
υδατοκαλλιεργητική του δραστηριότητα, η οικονομική 
του δυνατότητα να καλύπτει τις χρηματοδοτικές ανάγκες 
λειτουργίας της μονάδας, εξαντλώντας την εγκεκριμέ¬ 
νη δυναμικότητα της, καθ' όλη τη διάρκεια της έννομης 
σχέσης. 

Άρθρο 5 

Περιεχόμενο και όροι της σύμβασης έννομης 

σχέσης, υποχρεώσεις συμβαλλομένων 

1. Κάθε σύμβαση που υπογράφεται μεταξύ δύο φο¬ 
ρέων ορίζει το είδος της έννομης σχέσης και τη χρονι¬ 
κή διάρκεια της σύμβασης, τους όρους που ρυθμίζουν 
τις μεταξύ των συμβαλλομένων σχέσεις, τα δικαιώματα 
και τις υποχρεώσεις των συμβαλλόμενων ως προς την 
λειτουργία της μονάδας, τους οικονομικούς όρους, τα 
ανταλλάγματα και τις εμπορικές ή άλλες συμφωνίες με¬ 
ταξύ των συμβαλλομένων (π.χ. ως προς την προμήθεια 
πρώτων υλών, κάλυψη εξόδων, τιμολογήσεις, αποζημι¬ 
ώσεις), κ.λπ. 

2. Στην σύμβαση παροχής υπηρεσιών εκτροφής περι¬ 
λαμβάνεται υποχρεωτικά ο ρητός όρος ότι «ο πάροχος 
παραμένει ο μόνος αποκλειστικά υπεύθυνος έναντι του 
Ελληνικού Δημοσίου για την νόμιμη χρήση της μισθωμέ¬ 
νης υδάτινης έκτασης και των εντός αυτής εγκαταστάσε¬ 
ων καθώς και για την εκπλήρωση όλων των υποχρεώσε¬ 
ων που απορρέουν από τη χρήση της έκτασης αυτής και 
την τήρηση των όρων της σύμβασης μίσθωσης της υδά¬ 
τινης έκτασης και της άδειας ίδρυσης και λειτουργίας». 

3. Στη σύμβαση παραχώρησης του μισθίου με υπεκ- 
μίσθωση περιλαμβάνονται υποχρεωτικά οι εξής ρητοί 
όροι: 

α) «Ο υπομισθωτής ευθύνεται έναντι του Ελληνικού 
Δημοσίου για την νόμιμη χρήση της υδάτινης έκτασης 
και των εντός αυτής εγκαταστάσεων, καθώς και για την 
εκπλήρωση όλων των υποχρεώσεων του υπεκμισθωτή 
έναντι του Δημοσίου που απορρέουν από την χρήση 
της έκτασης αυτής, καθ' όλη τη διάρκεια της σύμβασης 
παραχώρησης», και 

β) «Κάθε δικαίωμα του Ελληνικού Δημοσίου για απο¬ 
βολή ή επιβολή άλλης κύρωσης κατά του υπεκμισθωτή, 
λόγω παράβασης νόμου ή όρου της εκ μέρους του Δημο¬ 
σίου εκμίσθωσης, ισχύει και εκτελείται νόμιμα κατά του 
υπεκμισθωτή και μόνον. Το Δημόσιο δεν κωλύεται από 
την συνύπαρξη του υπομισθωτή στην χρήση του χώρου 
και των εγκαταστάσεων και ο υπομισθωτής συναποβάλ- 
λεται ή υφίσταται από κοινού τις κατά του υπεκμισθωτή 
κυρώσεις χωρίς άλλη διαδικασία και δεν δικαιούται να 
ασκήσει κατά του Δημοσίου κανένα δικαίωμα, που τυχόν 

απορρέει από την σύμβαση παραχώρησης μεταξύ αυτού 
και του υπεκμισθωτή». 

4.0 υπομισθωτής έχει την ευθύνη για την ηλεκτρονική 
υποβολή των ετήσιων δελτίων δεδομένων (απογραφικά 
δελτία) της μονάδας για κάθε ημερολογιακό έτος της 
σύμβασης, σύμφωνα με την αριθμ. 2287/40083/2015 
υπουργική απόφαση (Β' 695), καθώς και την παροχή 
κάθε άλλου στοιχείου που προβλέπεται στις αποφάσεις 
αδειοδότησηςτης μονάδας. 

5. Σε περίπτωση καταγγελίας της σύμβασης από τον 
ένα ή και τους δύο συμβαλλόμενους, ενημερώνονται 
άμεσα οι αρμόδιες υπηρεσίες από τον ένα ή και τους 
δύο συμβαλλόμενους. 

Άρθρο 6 

Τροποποίηση σύμβασης 

Τροποποιήσεις των εγκεκριμένων συμβάσεων παρα¬ 
χώρησης (υπεκμίσθωσης) ή παροχής υπηρεσιών εκτρο¬ 
φής είναι δυνατές μετά από έγκριση και έκδοση νέας 
απόφασης του Συντονιστή Αποκεντρωμένης Διοίκησης 
εφόσον με αυτές δεν αναιρούνται και δεν θίγονται οι 
όροι και οι προϋποθέσεις της παρούσας. 


Άρθρο 7 

Μεταβατικές διατάξεις - Έναρξη ισχύος 

Συμβάσεις παραχώρησης ή άλλης μορφής έννομης 
σχέσης ως προς τη χρήση και εκμετάλλευση του μισθίου 
και των πλωτών εγκαταστάσεων μονάδων υδατοκαλ¬ 
λιέργειας εντός αυτού, καθώς και συμβάσεις παροχής 
υπηρεσιών εκτροφής, που έχουν συναφθεί χωρίς την 
έγκριση του Ελληνικού Δημοσίου και βρίσκονται σε ισχύ 
κατά την έκδοση της παρούσας, οφείλουν να προσαρ- 
μοσθούν εντός εξαμήνου στις διατάξεις της. Τα σχετικά 
αιτήματα υποβάλλονται αρμοδίως, σύμφωνα με τα ορι¬ 
ζόμενα στην παρούσα, εντός τριμήνου από την έναρξη 
ισχύος της. 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιανουάριου 2018 

Ο Αναπληρωτής Υπουργός 

